CELEX: 32006R1742
Language: ro
Date: 2006-11-24 00:00:00
Title: Regulamentul (CE) nr. 1742/2006 al Comisiei din 24 noiembrie 2006 de deschidere și de administrare a contingentelor tarifare comunitare pentru vinurile originare din Republica Albania

Anunţ juridic important

|

32006R1742

Jurnalul Oficial L 329 , 25/11/2006 p. 0013 - 0015

		20061124Regulamentul (CE) nr. 1742/2006 al Comisieidin 24 noiembrie 2006de deschidere și de administrare a contingentelor tarifare comunitare pentru vinurile originare din Republica AlbaniaCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole [1], în special articolul 62,întrucât:(1) Un acord de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte (denumit în continuare "acord de stabilizare și de asociere"), a fost semnat la Luxemburg la 12 iunie 2006. Acest acord este în curs de ratificare.(2) Consiliul a încheiat, la 12 iunie 2006, un acord interimar privind comerțul și aspectele legate de comerț între Comunitatea Europeană, pe de o parte, și Republica Albania, pe de altă parte [2] (denumit în continuare "acordul interimar"), care prevede intrarea în vigoare anticipată a dispozițiilor comerciale și a aspectelor legate de comerț din acordul de stabilizare și asociere. Acordul interimar intră în vigoare la 1 decembrie 2006.(3) Acordul interimar și acordul de stabilizare și asociere prevăd ca vinurile originare din Albania să poată fi importate în Comunitate, în limita contingentelor tarifare comunitare, cu drept vamal zero.(4) Contingentele tarifare stabilite în acordul interimar și în acordul de stabilizare și asociere sunt anuale și sunt continuate pe o perioadă nedeterminată. Este necesară adoptarea de către Comisie a normelor de aplicare privind deschiderea și administrarea acestor contingente tarifare.(5) Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar [3] a codificat normele de administrare aplicabile contingentelor tarifare destinate a fi utilizate în ordinea cronologică a datelor declarațiilor vamale.(6) Este necesar în special să se asigure accesul egal și continuu al tuturor importatorilor Comunității la contingentele tarifare și aplicarea neîntreruptă a taxelor vamale prevăzute pentru aceste contingente pentru toate importurile respectivelor produse în toate statele membre, până la epuizarea contingentelor. Pentru a asigura eficacitatea administrării comune a acestor contingente, nu ar trebui să existe obstacole care să împiedice autorizarea statelor membre astfel încât să poată preleva din volumele contingentare cantitățile necesare care corespund importurilor efective. Comunicarea între statele membre și Comisie ar trebui să se facă, pe cât posibil, pe cale electronică.(7) Este necesar ca prezentul regulament să se aplice la data intrării în vigoare a acordului interimar și să rămână aplicabil după intrarea în vigoare a acordului de stabilizare și de asociere.(8) Măsurile prevăzute de prezentul regulament sunt conforme cu avizul Comitetului de gestionare a vinurilor,ADOPTĂ PREZENTUL REGULAMENT:Articolul 1(1) Contingentele tarifare cu drept vamal zero sunt deschise pentru vinurile originare din Albania importate în Comunitate, în conformitate cu anexa.(2) Rata zero a drepturilor vamale se aplică sub rezerva potrivit căreia vinurile importate să fie însoțite de o dovadă de origine în conformitate cu Protocolul nr. 3 la acordul interimar și la acordul de stabilizare și asociere.Articolul 2Contingentele tarifare prevăzute la articolul 1 sunt administrate de Comisie în conformitate cu articolele 308a-308c din Regulamentul (CEE) nr. 2454/93.Articolul 3Prezentul regulament intră în vigoare în ziua următoare datei publicării în Jurnalul Oficial al Uniunii Europene.Se aplică de la 1 decembrie 2006.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 24 noiembrie 2006.Pentru ComisieMariann Fischer BoelMembru al Comisiei[1] JO L 179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 2165/2005 (JO L 345, 28.12.2005, p. 1).[2] JO L 239, 1.9.2006, p. 2.[3] JO L 253, 11.10.1993, p. 1. Regulament, astfel cum a fost modificat ultima dată prin Regulamentul (CE) nr. 402/2006 (JO L 70, 9.3.2006, p. 35).--------------------------------------------------20061124ANEXĂNumăr de ordine | Cod NC [1] | Subdiviziunea TARIC | Denumirea mărfurilor | Volumul contingentului anual (în hl) | Taxă vamală aferentă |09.1512 | ex22041019 | 91, 99 | Vinuri spumoase de calitate, altele decât șampania și asti spumante | De la 1 decembrie 2006 la 31 decembrie 2006: 5000 Pentru toți anii următori, de la 1 ianuarie la 31 decembrie: 5000 | Scutire |ex22041099 | 91, 99 |22042110 | | Alte vinuri din struguri proaspeți, în recipiente cu un conținut de maximum 2 l |ex22042179 | 79, 80 |ex22042180 | 79, 80 |ex22042184 | 59, 70 |ex22042185 | 79, 80 |ex22042194 | 20 |ex22042198 | 20 |ex22042199 | 10 |09.1513 | 22042910 | | Alte vinuri din struguri proaspeți, în recipiente cu un conținut de minimum 2 l | De la 1 decembrie 2006 la 31 decembrie 2006: 2000 Pentru toți anii următori, de la 1 ianuarie la 31 decembrie: 2000 | Scutire |22042965 | |ex22042975 | 10 |22042983 | |ex22042984 | 20 |ex22042994 | 20 |ex22042998 | 20 |ex22042999 | 10 |[*] Fără a aduce atingere regulilor pentru interpretarea Nomenclaturii Combinate, textul inclus la rubrica "denumirea mărfurilor" se consideră ca având numai valoare indicativă, regimul preferențial fiind determinat, în această anexă, de domeniul de aplicare al codurilor NC. În cazul în care mențiunea "ex" apare în fața codului NC, regimul preferențial este determinat atât de domeniul de aplicare al codului NC, cât și de descrierea corespunzătoare.--------------------------------------------------